
PROJEKTS uz 02.11.2026.
Vēlamais datums izskatīšanai domē: 04.11.2026.
sagatavotājs: Daina Tīruma
ziņotājs: Lauris Bernāns

LĒMUMS

Ādažos, Ādažu novadā
2026. gada 4. novembrī





Nr.«DOKREGNUMURS»

Par finansējuma paredzēšanu 2027. gada budžetā vasaras puķu stādu iegādei
2026. gada 2. oktobrī Ādažu novada pašvaldības aģentūra “Carnikavas komunālserviss” (turpmāk – Aģentūra) izsludināja iepirkuma procedūru “Vasaras puķu stādu piegāde Ādažu novada pašvaldības apstādījumiem 2027. gada sezonai” (iepirkuma identifikācijas Nr. PA „Carnikavas komunālserviss” 2026/53) (turpmāk – Iepirkums). Pēc Iepirkuma procedūras veikšanas tika saņemti pieci piedāvājumi. Izvērtējot iesniegtos piedāvājumus, saimnieciski visizdevīgāko piedāvājumu ar zemāko cenu 8 937,91 euro (ieskaitot PVN) iesniedza Smalas Gata Iecavas pagasta zemnieku saimniecība “VELGI”.

Ņemot vērā vasaras puķu stādu audzēšanas un piegādes tirgus specifiku, līgums ar piegādātāju jānoslēdz 2026. gadā, lai nodrošinātu nepieciešamo stādu savlaicīgu rezervēšanu un pieejamību 2027. gada pavasara sezonā. Līguma izpilde un samaksa ir paredzēta 2027. gadā.

Tā kā saistības tiek uzņemtas 2026. gadā, bet finansējuma izlietojums paredzēts 2027. gadā, nepieciešams pieņemt domes lēmumu par finansējuma 8937,91 euro apmērā paredzēšanu Aģentūras 2027. gada budžeta tāmē, tādējādi nodrošinot finansiālo pamatu līguma noslēgšanai jau 2026. gadā un savlaicīgai stādu rezervēšanai.
Pamatojoties uz Pašvaldību likuma 4. panta pirmās daļas 2.punktu un 10. panta pirmās daļas 21. punktu, Ādažu novada pašvaldības dome

NOLEMJ:
1. Atbalstīt 8938 euro iekļaušanu Aģentūras 2027. gada budžeta tāmes projektā “Vasaras puķu stādu iegāde Ādažu novada pašvaldības apstādījumiem” apmaksai. 

2. Uzdot Centrālās pārvaldes Finanšu nodaļai nodrošināt šā lēmuma 1. punktā noteiktā finansējuma iekļaušanu Aģentūras 2027. gada budžetā.

3. Pašvaldības izpilddirektora vietniecei nodrošināt lēmuma izpildes kontroli.
Pašvaldības domes priekšsēdētāja 




Gatis Miglāns

